**OBRAZLOŽENJE**

**PRIJEDLOGA II. IZMJENA I DOPUNA PRORAČUNA DUBROVAČKO-NERETVANSKE ŽUPANIJE ZA 2022. I PROJEKCIJA ZA 2023. I 2024. GODINU**

* **UPRAVNI ODJEL ZA POSLOVE ŽUPANA I ŽUPANIJSKE SKUPŠTINE -**

1. **PREDSTAVNIČKO I IZVRŠNO TIJELO**

**Političke stranke**

Iznos se smanjuje za 80.000 kuna zbog smanjenog broja vijećnika u skladu sa Izmjenama i dopunama Zakona o lokalnoj i područnoj (regionalnoj) samoupravi (Narodne novine broj 144/20).

**Nagrade i priznanja**

Iznos se smanjuje za 13.000 kuna i preraspoređuje na druge stavke u proračunu.

**Službeni glasnik**

Zbog povećane cijene izrade i troškova izdavanja Službenog glasnika Dubrovačko – neretvanske županije, kao i povećanja objavljenih brojeva glasnika u kojemu se objavljuju akti i za 6 općina u županiji, iznos se povećava za 60.000 kuna.

**Hrvatska zajednica županija**

Iznos u proračunu za članarinu u Hrvatskoj zajednici županija je određen u visini 1,5‰ na prihode od poreza na dohodak. Isti se isplaćuje u dvije rate te je isplaćen za 2022. godinu, a ostatak sredstava u iznosu od 10.000 kuna se preraspoređuje na druge stavke prema potrebama.

**Obveze po sudskim sporovima**

Stavka se odnosi na obveze po sudskim sporovima (troškovi zastupanja, pristojbe, nagodbe, isplate po presudama i sl.) koji se vode u ime trgovačkih društava i javnih ustanova kojima je osnivač Dubrovačko – neretvanska županija. U 2022. godini su navedeni troškovi iznosili 234.078,00 kn.

**Strategija razvoja DNŽ**

Plan razvoja Dubrovačko – neretvanske županije donesen je na 6. sjednici Županijske skupštine, održanoj 17. prosinca 2021. godine. Kako ove godine nije bilo naknadnih troškova u svezi izrade navedenog Plana, 20.000 kuna se preraspoređuje na druge stavke proračuna.

**Pokroviteljstva, protokol i manifestacije**

U proteklim godinama stavka je bila umanjena iz razloga smanjenih aktivnosti zbog epidemije koronavirusa. Postupnim povratkom na uobičajeni način održavanja protokolarnih aktivnosti troškovi su se povećali u odnosu na prethodne godine. Također su porasli troškovi zbog inflacije i povećanja cijena, te se stoga stavka povećava navedenu stavku za iznos od 320.030 kuna

**Međunarodna i regionalna suradnja i suradnja s lokalnom samoupravom**

Navedena stavka se usklađuje sa potrošenim sredstvima u iznosu od 48.000 kuna, koji iznos se preraspoređuje na druge stavke unutar proračuna.

1. **UPRAVNI ODJEL ZA POSLOVE ŽUPANA I ŽUPANIJSKE SKUPŠTINE**

**Organizacija sustava civilne zaštite**

U programu je iznos umanjen za 1.045.000 kuna zbog umanjenih troškova Stožera civilne zaštite u svrhu borbe protiv koronavirusa, te umanjenih aktivnosti u provedbi posebnih mjera zaštite od požara.

**Fond za pripremu i provedbu projekata**

U aktivnostima predmetne stavke izvršeno je usklađivanje planova sa stvarnom potrošnjom sredstava za ostvarivanje EU projekata, u iznosu od 4.506.445,97 financiranja iz proračuna županije i predfinanciranja iz EU fondova.

**Kapitalni projekt - INTERREG HR-ITA: STREAM**

U aktivnostima predmetnog projekta je unutarnjom preraspodjelom po stavkama smanjen ukupni iznos sredstava za projekt u iznosu od 358.006,00 kn

**Kapitalni projekt - INTERREG HR-ITA: FIRESPILL**

U aktivnostima predmetnog projekta je unutarnjom preraspodjelom po stavkama smanjen ukupni iznos sredstava za projekt u iznosu od 1.521.602,00 kn

**Kapitalni projekt - INTERREG HR-ITA: TAKE IT SLOW**

U aktivnostima predmetnog projekta je unutarnjom preraspodjelom po stavkama povećan ukupni iznos sredstava za projekt u iznosu od 23.000,00 kn

**Program 1106 - ZAJEDNIČKI TROŠKOVI UPRAVNIH TIJELA DNŽ**

U programu je unutarnjom preraspodjelom po stavkama povećan ukupni iznos sredstava u iznosu od 400.000,00 kn u svrhu održavanja i obnavljanja imovine i materijalnih sredstava.